Serie A
Serie A italijanska je nogometna liga, najviši rang u italijanskom nogometu. Osnovana je 1898. Sezona traje od augusta do maja. Trenutni je prvak Inter, dok je najuspješniji tim Juventus s 36 titula. Smatra se jednom od najelitnijih liga u svijetu nogometa. Proizvela je najveći broj finalista Kupa evropskih šampiona / Lige prvaka. Milan je s 18 međunarodnih titula među najuspješnijima od svih klubova, a Juventus ima 11 takvih pehara. Juventus je i jedini klub koji je uspio osvojiti sve titule pod okriljem UEFA-e i FIFA-e te je proglašen drugim najuspješnijim klubom u 20. stoljeću u Evropi. Serie A je od UEFA-e rangirana kao treća među evropskim ligama, na osnovu nastupa njenih klubova u Ligi prvaka i Evropskoj ligi. Jedina je liga koja je u okviru grupe G-14, koja je okupljala najelitnije klubove na svijetu, imala tri predstavnika: Juventus, Milan i Inter. Također, to je liga koja je dala najviše dobitnika Zlatne lopte. Bila je vodeća po UEFA koeficijentu od 1986. do 1988. te od 1990. do 1999.